Diari Oficial de la Generalitat Valenciana


Sumari del DOGV 8743, del 19-02-2020 (2020/1285)

RESOLUCIÓ de 24 gener de 2020, del conseller de Política Territorial, Obres Públiques i Mobilitat, per la qual es proveeix, pel sistema de lliure designació, un lloc de treball de naturalesa funcionarial anunciat en la convocatòria número 74/2019, de 10 desembre de 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8743

Data del DOGV
:   19-02-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/1285


Data del document
:   24-01-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * funcionari

RESOLUCIÓ de 24 gener de 2020, del conseller de Política Territorial, Obres Públiques i Mobilitat, per la qual es proveeix, pel sistema de lliure designació, un lloc de treball de naturalesa funcionarial anunciat en la convocatòria número 74/2019, de 10 desembre de 2019. [2020/1285]  
Vista la Resolució de 10 de desembre de 2019, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball de naturalesa funcionarial en l'Institut Cartogràfic Valencià, convocatòria número 74/2019 (DOGV 8699, 17.12.2019).  
Vist l'informe preceptiu i vinculant emès per la Direcció General de Funció Pública sobre el compliment dels requisits de participació de les persones interessades, per a la provisió corresponent a la citada convocatòria número 74/2019.  
Vist l'informe favorable emès en data 17 de gener de 2020 pel director de l'Institut Cartogràfic Valencià per a la provisió del posat número 22922, corresponent a la citada convocatòria número 74/2019  
.  
Considerant que les persones candidates presentades compleixen amb els requisits exigits en la convocatòria, i tenint en compte els mèrits al·legats i acreditats, atenent la seva experiència professional, la seva formació i el coneixement de l'estructura, organització i funcions de l'Institut Cartogràfic Valencià, resulten idònies per a l'adjudicació del lloc ofert amb caràcter definitiu, tenint en compte, a més, que es tracta de la mateixa persona que actualment realitzen aquestes funcions amb caràcter provisional.  
De conformitat amb el que es disposa en la base quarta de la resolució de convocatòria citada, així com en els articles 99.1 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de l'article 69 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), resolc:  
  
Primer  
Nomenar a la funcionària de carrera María de la Pau Aviñó Primo, amb PSQ 6319\*\*\*Q0, funcionària de carrera com a secretaria general, lloc 22285 del subgrup A1, sector general, complement de destinació nivell 30 i complement específic E050.  
  
Segon. Cessaments i preses de possessió  
El cessament en l'actual lloc de treball es produirà d'ofici el mateix dia en què es publiqui la present resolució en el Diari Oficial de la Generalitat Valenciana,  
La presa de possessió en la nova destinació es produirà l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà al de la seva notificació o bé, recurs contenciós administratiu davant el Jutjat contenciós administratiu de València, o davant el jutjat contenciós administratiu en la circumscripció del qual tingui el demandant el seu domicili, en el termini de dos mesos comptats des de l'endemà al de la seva notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitzi qualsevol altra via que es consideri oportuna.  
  
  
València, 24 de gener de 2020.- El conseller de Política Territorial, Obres Públiques i Mobilitat: Arcadi España García.